Okkara Festivalur á Eirargarði leygardagin Leygardagin 27. august klokkan 15 fer Okkara Festivalur av bakkastokki í hugnaliga garðinum uttan fyri Eirargarð. Fleiri góðir tónleikarar eru á skránni. Kristina Bærendsen fer at syngja nøkur løg fyri okkum, og festliga orkestrið Ælabogin, ið flestu okkara kenna, fer at framføra. Emma Vágoy, sum býr á Eirargarði, og sum eisini er kend frá bólkinum M’ as Blus Band kemur at syngja nøkur góð og kend løg fyri okkum. Og pop stjørnan Elin Løkin kemur sjálvandi eisini á Okkara Festival at syngja. Harumframt fara Eyðstein, ið eisini býr á Eirargarði, og Magni Christiansen, at dansa fyri okkum. Pylsur, vaflur og ymiskt drekkandi verður til keyps. Kostnaðurin fyri vaksin er 100 kr-børn sleppa við ókeypis:) Javni, Hoydalsvegur 42 Postboks 1133, 110 Tórshavn Tlf. : 208090 javni @ javni. fo Skrivstovan er opin: týsdag, mikudag og hósdag frá kl. 10.00 til 15.00.